Duale Hochschule Baden-Württemberg Heidenheim

Di **Dual Hochschuel Bade-Wirttebärg Hoedna** (dt. *Duale Hochschule Baden-Württemberg Heidenheim*, ängl. *Baden-Wuerttemberg Cooperative State University*) isch ain vu dr Standort vu dr Duale Hochschuel Bade-Wirttebärg. Si isch anne 1976 as Ussestell vu dr Beruefsakademy Stuegert mit 38 Studiänte*ne, dodervy 15 im Beraich Tächnik un 23 im Beraich Wirtschaft, grindet wore. Dodermit isch si no dr Grindige in dr Wirtschaftszäntre Mannem un Stuegert anne 1974 un no dr Grindig vun ere Beruefsakademy-Ussestell z Villinge-Schwenninge anne 1975 di zwoot Beruefsakademy usserhalb vu dr Balligszäntre. Syt em 1. Oktober 1979 isch d Beruefsakademy Hoedna sälbschtändig. Zum 1. Merz 2009 isch si Dail vu dr Duale Hochschuel Bade-Wirttebärg wore.

## Gschicht
S Studienaagebot vu dr Beruefsakademy Hoedna isch anne 1977 um dr Studieberaich Sozialwäse uusgwytet. Aktuäll wären an dr DHBW Hoedna Bachelor-Abschliss in iber 20 Studiegäng un -richtige aabote. S Studienangebot umfasst d Studieberaich Gsundhait, Sozialwäse, Tächnik un Wirtschaft. An dr Duale Hochschuel Bade-Wirttebärg Hoedna sin ca. 2400 Studänte*ne immatrikuliert.

Im Juli 2010 isch zum eemolige Zollamt uf dr „Gleisharfe“ ne sibesteckige Neiböu derzue chuu. Dr Campus isch in dr Nechi vum Bahnhof un vu dr Innsstadt.

Dur e Bschluss vu dr Kultusminischterkumferänz sin akkreditierti Bachelorabschliss vu dr Beruefsakademie vum Hochschuelrächt här dr akademische Bachelor-Grad vu Uniwersitete un Fachhochschuele glychgstellt wore. Mit em neie Status un dr Positionierig as Duali Hochschuel Bade-Wirttebärg het mer si ne zuesätzlige Vordail versproche. Syter 2010 bietet d Dual Hochschuel näb em Bachelor au Master-Studiegäng aa. Noch em duale Konzäpt sin d Master-Studiegäng uusschließli näb em Beruef organisiert.

## Zulossig
Voruussetzig fir s Studium isch e Studieverdrag mit eme Partnerunternäme bzw. ere soziale Yyrochtig,wu kooperiert. Derzue brucht mer s Abitur oder s Fachbitur. S gälte di nämlige Zuelossigsvoruussetzige wie an Uniwersitete. Bim Fachabitur cha s syy, ass mer e Tescht fir d Ufnahm an dr DHBW mueß mache, ass mer cha studiere an dr Duale Hochschuel Bade-Wirttebärg. Unter bstimmte Voruussetzige derfe au bsundersch qualifizierti ohni Fachbitur, aber mit ere Wyterbildig as Maischter, Tächniker un Fachwirt an dr Hochschuele z Bade-Wirttebärg zuegloo.

## Studieaagebot
S Studienaagebot vu dr Duale Hochschuel Bade-Wirttebärg Hoedna isch in di vier Studieberaich Wirtschaft, Tächnik, Sozialwäse un Gsundhait glideret. Aabot wäre die Studiegäng un Verdiefigsrichtige:

### Studieberaich Wirtschaft
* BWL-Bank
* BWL-Marketing Management
* BWL-Digital Commerce Management
* BWL-Digital Business Management
* BWL-Handel
* BWL-Induschtry
* BWL-International Business
* BWL-Versicherig
* BWL-Spedition, Transport un Logischtik
* Wirtschaftsinformatik

### Studieberaich Tächnik
* Studiegang Informatik mit d Studierichtige
** Induschtriälli Automatisierig
** Informationsmanagement un -sischtem
** Allgmaini Informatik
* Studiegang Maschineböu mit dr Studierichtige
**Produktionstächnik
** Konschtruktion un Entwicklig
** Allgmaine Maschineböu, Schwärpunkt Mechatronik
* Studiegang Wirtschaftsingenieurwäse mit dr Studierichtige
** Innovations- un Produktmanagement
** Vernetzti digitali Sischte - Prozessmanagement
** Produktion un Logischtik
** Tächnische Verdrib
** International tächnisch Projäktmanagement
** Chemy- un Verfahrestächnik

### Studieberaich Sozialwäse
* Studierichtig Soziali Arbet mit eltere Mänsche/Burgerschaftlig Engaschmänt
* Studierichtig Case Management im Sozial- un Gsundhaitswäse
* Studierichtig Chinder- un Jugedhilf
* Studierichtig Soziali Dienscht vu dr Juged-, Sozial- un Familiehilf
* Studierichtig Sozialmanagement
* Studierichtig Governance vu Sozialer Arbet (Master)

### Studieberaich Gsundhait
* Aagwändti Gsundhaits- un Bfläägwisseschafte
* Aagwändti Hebammewisseschaft
* Interprofessionälli Gsundhaitsversorgig
* Medizintächnischi Wisseschafte

## Weblink

* Duali Hochschuel Bade-Wirttebärg Hoedna
* Studänte*ne-Verdrättig vu dr Duale Hochschuel Bade-Wirttebärg Hoedna

## Fueßnote